
[bookmark: TextBodyBegin]Európsky parlament,
–	so zreteľom na návrh vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú repku olejku MON 88302, sú z nej zložené alebo vyrobené (D109632/01),
–	so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[footnoteRef:1], a najmä na jeho článok 11 ods. 3 a článok 23 ods. 3,  [1:  	Ú. v. EÚ L 268, 18.10.2003, s. 1, ELI: https://eur-lex.europa.eu/eli/reg/2003/1829/oj.] 

[bookmark: _Hlk210664905]–	so zreteľom na hlasovanie Stáleho výboru pre rastliny, zvieratá, potraviny a krmivá uvedené v článku 35 nariadenia (ES) č. 1829/2003 z 15. septembra 2025, počas ktorého nebolo prijaté žiadne stanovisko, a na hlasovanie odvolacieho výboru z 21. októbra 2025, počas ktorého opätovne nebolo prijaté žiadne stanovisko,,
–	so zreteľom na článok 11 nariadenia Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie[footnoteRef:2], [2:  	Ú. v. EÚ L 55, 28.2.2011, s. 13, ELI: http://data.europa.eu/eli/reg/2011/182/oj.] 

–	so zreteľom na stanovisko, ktoré prijal Európsky úrad pre bezpečnosť potravín (EFSA) 26. marca 2025 a ktoré bolo uverejnené 13. mája 2025[footnoteRef:3], [3:  	Vedecké stanovisko pracovnej skupiny EFSA pre geneticky modifikované organizmy k posúdeniu geneticky modifikovanej repky olejky MON 88302 (žiadosť GMFF-2023-21220). Vestník EFSA (EFSA Journal) 2025;23(5):9378; https://doi.org/10.2903/j.efsa.2025.9378. ] 

–	so zreteľom na svoje predchádzajúce uznesenia, v ktorých namieta proti povoľovaniu geneticky modifikovaných organizmov (ďalej len „GMO“)[footnoteRef:4], [4:  	Európsky parlament prijal vo svojom ôsmom volebnom období 36 uznesení a v deviatom volebnom období 38 uznesení, v ktorých namieta proti povoľovaniu GMO. Okrem toho Európsky parlament počas desiateho volebného obdobia prijal tieto uznesenia:
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2628 o obnovení povolenia umiestniť na trh výrobky, ktoré obsahujú geneticky modifikovanú kukuricu MON 89034 × 1507 × NK603, sú z nej zložené alebo vyrobené, podľa nariadenia Európskeho parlamentu a Rady (ES) č. 1829/2003 (Ú. v. EÚ C, C/2025/1797, 4.4.2025, ELI: http://data.europa.eu/eli/C/2025/1797/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2627, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú bavlnu COT102, sú z nej zložené alebo vyrobené (Ú. v. EÚ C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2629, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestňovať na trh výrobky, ktoré obsahujú geneticky modifikovanú kukuricu MON 89034 × 1507 × MON 88017 × 59122 a osem jej čiastkových kombinácií, sú z nich zložené alebo vyrobené (Ú. v. EÚ C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1828, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestňovať na trh krmivá, ktoré obsahujú geneticky modifikovanú kukuricu MON 810 alebo sú z nej zložené, a potraviny a krmivá vyrobené z geneticky modifikovanej kukurice MON 810 a ktorým sa zrušuje vykonávacie rozhodnutie Komisie (EÚ) 2017/1207 (Ú. v. EÚ C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1822, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP915635, sú z nej zložené alebo vyrobené (Ú. v. EÚ C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1826, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP23211, sú z nej zložené alebo vyrobené (Ú. v. EÚ C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2618, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP202216, sú z nej zložené alebo vyrobené (Ú. v. EÚ C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Uznesenie Európskeho parlamentu z 26. novembra 2024 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 94804, sú z nej zložené alebo vyrobené (Ú. v. EÚ C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Uznesenie Európskeho parlamentu z 12. februára 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu DP910521, sú z nej zložené alebo vyrobené (Ú. v. EÚ C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Uznesenie Európskeho parlamentu z 12. februára 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 95275, sú z nej zložené alebo vyrobené (Ú. v. EÚ C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Uznesenie Európskeho parlamentu z 8. mája 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú sóju MON 87705 × MON 87708 × MON 89788, sú z nej zložené alebo vyrobené (P10_TA(2025)0106).
 	–	Uznesenie Európskeho parlamentu z 8. októbra 2025 o vykonávacom rozhodnutí Komisie (EÚ) 2025/1898 z 22. septembra 2025, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP51291, sú z nej zložené alebo vyrobené (P10_TA(2025)0222).] 

–	so zreteľom na článok 115 ods. 2 a 3 rokovacieho poriadku,
–	so zreteľom na návrh uznesenia Výboru pre životné prostredie, klímu a bezpečnosť potravín,
A.	keďže vykonávacím rozhodnutím Komisie (EÚ) 2015/687 z 24. apríla 2015[footnoteRef:5] sa povolilo uvádzať na trh produkty, ktoré obsahujú geneticky modifikovanú repku olejku MON 88302 (ďalej len „geneticky modifikovaná repka olejka“), sú z nej zložené alebo vyrobené; [5:  	Ú. v. EÚ L 112, 30.4.2015, s. 22, ELI: http://data.europa.eu/eli/dec_impl/2015/687/oj.] 

B.	keďže spoločnosť Bayer Agriculture B.V. so sídlom v Belgicku predložila Komisii 28. februára 2024 v mene spoločnosti Bayer CropScience LP so sídlom v Spojených štátoch amerických v súlade s článkami 11 a 23 nariadenia (ES) č. 1829/2003 žiadosť o obnovenie uvedeného povolenia. keďže rozsah pôsobnosti povolenia sa vzťahuje aj na umiestňovanie na trh iných produktov, ako sú potraviny a krmivá, ktoré obsahujú geneticky modifikovanú repku olejku alebo sú z nej zložené, na účely rovnakého používania ako akákoľvek iná repka olejka, s výnimkou pestovania;
C.	keďže úrad EFSA vydal 26. marca 2025 priaznivé stanovisko, v ktorom dospel k záveru, že žiadosť o obnovenie neobsahuje dôkazy o nových nebezpečenstvách, zmenenej expozícii alebo vedeckých neistotách, ktoré by zmenili závery jeho pôvodného posúdenia rizika vydaného v roku 2014;
D.	keďže geneticky modifikovaná repka olejka je tolerantná voči glyfozátu; keďže používanie glyfozátu je spojené s poklesom biodiverzity, kontamináciou pôdy a vody a so zdravotnými problémami;
E.	keďže úrad EFSA vo svojom stanovisku dostatočne nezohľadnil kumulatívne a kombinované účinky, nepriame vplyvy na životné prostredie a sociálno-ekonomické dôsledky intenzívnejšieho používania herbicídov;
F.	keďže geneticky modifikovaná repka olejka je náchylná na nekontrolované šírenie a tok génov, pričom vo viacerých členských štátoch už boli zdokumentované prípady divokých populácií geneticky modifikovanej repky olejnej, čo spôsobuje ťažkosti pri koexistencii, dlhodobom monitorovaní a eradikácii;
G.	keďže plán monitorovania vplyvov na životné prostredie stanovený v návrhu vykonávacieho rozhodnutia Komisie sa spolieha najmä na všeobecný dohľad a nestanovujú sa v ňom konkrétne, nezávislé dlhodobé štúdie opeľovačov, pôdnych organizmov a necieľových rastlín;
H.	keďže vzhľadom na vedecké neistoty a dôkazy o možnom pretrvávaní a šírení geneticky modifikovanej repky olejky v životnom prostredí by sa mala uplatňovať zásada predbežnej opatrnosti zakotvená v článku 191 Zmluvy o fungovaní Európskej únie;
I.	keďže podľa nariadenia (ES) č. 1829/2003 sa vyžaduje, že geneticky modifikované potraviny a krmivá nesmú mať nepriaznivé účinky na ľudské zdravie, zdravie zvierat alebo na životné prostredie;
J.	keďže na základe prístupu „jedno zdravie“ sa vyžaduje integrovaný pohľad na riziká a vplyvy na zdravie ľudí, zvierat, rastlín a životného prostredia, čo súčasné posúdenie nezabezpečuje;
[bookmark: _Hlk210670575]K.	keďže Európsky parlament opakovane namietal proti schváleniu alebo obnoveniu povolenia GMO v prípadoch, keď sa v Stálom výbore pre rastliny, zvieratá, potraviny a krmivá alebo v odvolacom výbore nedosiahla kvalifikovaná väčšina členských štátov, čím sa zdôraznil pretrvávajúci demokratický deficit v schvaľovacom postupe;
1.	domnieva sa, že návrh vykonávacieho rozhodnutia Komisie prekračuje rámec vykonávacích právomocí stanovených v nariadení (ES) č. 1829/2003;
2.	domnieva sa, že návrh vykonávacieho rozhodnutia Komisie nie je v súlade s právom Únie, pretože je nezlučiteľný s cieľom nariadenia (ES) č. 1829/2003, ktorým je podľa všeobecných zásad uvedených v nariadení Európskeho parlamentu a Rady (ES) č. 178/2002[footnoteRef:6] poskytovať základ pre zabezpečenie vysokej miery ochrany ľudského života a zdravia, zdravia a dobrých životných podmienok zvierat, životného prostredia a záujmov spotrebiteľov v súvislosti s geneticky modifikovanými potravinami a krmivami a súčasne zabezpečovať efektívne fungovanie vnútorného trhu, a v súlade so zásadou predbežnej opatrnosti; [6:  	Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1, ELI: http://data.europa.eu/eli/reg/2002/178/oj).] 

3.	žiada Komisiu, aby stiahla svoj návrh vykonávacieho rozhodnutia;
[bookmark: _Hlk210900300]4.	vyzýva Komisiu, aby neobnovila povolenie geneticky modifikovanej repky olejky z dôvodu obáv týkajúcich sa toku génov, pretrvávania v životnom prostredí, používania herbicídov a nedostatočných dlhodobých dôkazov v súlade s prístupom „jedno zdravie“;
[bookmark: _Hlk210900241]5.	vyzýva Komisiu, aby bezodkladne predložila legislatívny návrh na reformu rozhodovacieho postupu v prípade GMO s cieľom reagovať na sústavné námietky Európskeho parlamentu a nedostatok podpory kvalifikovanej väčšiny členských štátov;
6.	naliehavo vyzýva Komisiu, aby zohľadnila záväzky Únie vyplývajúce z medzinárodných dohôd, ako je Parížska dohoda o zmene klímy, Dohovor OSN o biologickej diverzite a ciele OSN v oblasti udržateľného rozvoja;
7.	poveruje svoju predsedníčku, aby postúpila toto uznesenie Rade, Komisii a vládam a parlamentom členských štátov.

